Lilija Valatkienė

Lilija Valatkienė (g. 1957 m. birželio 12 d. Vilniuje) – Lietuvos žurnalistė, redaktorė, fotomenininkė, dailininkė, meno kūrėja

 Biografija 
1980 m. baigė Vilniaus universitetą žurnalistikos specialybę. 1990 m. stažavosi Fredrikstado (Norvegija) institute, atliko iliustratoriaus praktiką dienraštyje „VG“ (Verdens Gang, Oslas, Norvegija).

 Darbinė veikla 
1980–1985 m. laikraštis „Pamarys“ (Šilutė) skyriaus vedėja. 1986–1989 m. laikraščio. „Vakarinės naujienos“ korespondentė. 1989–2009 m. laikraščio „Lietuvos rytas“, skyriaus vedėja. Žurnalų „Stilius“ (leidžiamas nuo 1997 m.) ir „Stilius PLIUS“ (leidžiamas nuo 2002 m.) įkūrėja ir vyriausioji redaktorė.

2009–2011 m. laikraščio „Gimtasis kraštas“ vyriausiojo redaktoriaus pavaduotoja. 2011–2013 m. internetinio portalo Valstietis.lt vyriausioji redaktorė. Nuo 2014 m. Lietuvos dailininkų sąjungos viešųjų ryšių atstovė ir laikraščio „Dailėraštis“ redaktorė.

2018–2019 m. portale 15min.lt kultūros rubrikoje „Meno erdvė“ publikavo 24 gausiai iliustruotus pasakojimus iš dailininkų dirbtuvių.

Lietuvos žurnalistų sąjungos narė nuo 1985 m. Asociacijos LATGA narė nuo 2014 m. Tarptautinės žurnalistų sąjungos bei Nacionalinės žurnalistų kūrėjų asociacijos narė nuo 2019 m. Lietuvos dailininkų sąjungos narė nuo 2022 m.

 Kūrybinė veikla 
Daugiausia rašo kultūros, architektūros paveldo, mados, dailės temomis, rengia apžvalginius fotoreportažus apie garsius politikus, verslininkus, sportininkus, menininkus. Parodų kuratorė,  organizuoja meninės raiškos mokymus. 2019 m. su Lietuvos žurnalistų sąjunga sukūrė Pasaulio lietuvių metams skirtą projektą „Lietuviais esame mes gimę!“. 2020 m. paskirta Lietuvos kultūros sostinės Trakai-2020 ambasadore.

Jos kūrinių yra įsigiję Lietuvos, Ukrainos, Baltarusijos, Lenkijos, Škotijos, Prancūzijos, Šveicarijos, JAV ir Australijos privatūs kolekcininkai bei kuriamas Stasio Eidrigevičiaus menų centras Panevėžyje.

 Parodos 
Surengė 35 personalines foto ir mišria technika atliktas kūrinių parodas, dalyvavo kolektyvinėse parodose, konkursuose, tarptautinėse meno bienalėse, kvadrienalėse, teminėse ekspozicijose, skirtose Lietuvos valstybingumui paminėti. Eksponavo fotografijų ir mišria technika atliktus meno kūrinius kolektyvinėse parodose Lietuvoje, Lenkijoje, Vokietijoje, Šveicarijoje, JAV, Baltarusijoje.

 Personalinės 
 Fotografijos parodos „Mažoji Lietuva“ – Vilnius (2013 m.),
 „Penktasis regionas“  LMA Vrublevskių biblioteka – Vilnius (2014 m.),
 „Refleksijos“ – Vilnius (2015 m.),
 „Mažoji Lietuva man – pati didžiausia“ – Šilutė (2014 m.),
 „Vaizdai iš plenerų: senoji Mingė“ – Rusnė ir Kintai (2015 m.),
 „Laiškai apie muziką“  Lietuvos teatro, muzikos ir kino muziejus – Vilnius (2015 m.),
 „Oginskio fenomenas“  Minskas – diplomatinio priėmimo rūmai (2015 m.),
 „Vilniaus polonezas Lietuvai“  Minskas – Lietuvos ambasada Baltarusijoje (2015 m.),  
 „Ko Gediminas nesapnavo“  LDS Šv. Jono gatvės galerija – Vilnius (2015 m.),
 „Oginskiui – 250“ LR Vyriausybės rūmai, LDS galerija „Arka“, LMA Vrublevskių biblioteka – Vilnius (2015 m.), 
 „Mažoji Lietuva mums davė raštą ir knygas“ – Šilutė (2015 m.),
 „Laiškai lietui – dialogas su gamta“ – Vilnius (2016 m.),
 „Vasario 16-oji“  Lietuvos ambasada Šveicarijoje – Bernas (2016 m.),
 „Ar spėjome pažinti M.K. Oginskį?“ – Trakai, Pagėgiai (2016 m.),
 „(Iš)Likimas“ – Vilnius (2016 m.),
 „Vydūnas – žinomas, bet nepažintas“ – Vilnius, Pagėgiai, Detmoldas (Vokietija), Šilutė (2017 m.),
 Dailininkų psichologinių portretų paroda ir foto albumas „Išrinktieji“ – apkeliavo 25 Lietuvos miestus (2018–2020 m.),
 Fotografijų paroda „Veidai“ – „Kunstkamera“ Vilnius, – (2019 m.),
 Tarpdisciplininio meno projektas, skirtas Lietuvos emigracijai „Saga apie Lietuvą“ – Vilnius, Kaunas, Trakai, Plungė, Šilutė, Lietuvos Respublikos Seimas (2019–2021 m.),
 Fotografijos paroda ir edukacinių paskaitų ciklas „Lietuviais esame mes gimę“ – Vilnius, Kaunas, Alytus, Panevėžys, Šiauliai, Klaipėda, Birštonas, Šilutė (2019–2020 m.),
 Fotografijų paroda „Pakeliui“ – Trakai (2019 m.),
 Fotografijų paroda „Neparadinė Lietuva“ – Vilnius, Plungė, Trakai, Kaunas, Šilutė (2019–2020 m.),
 Fotografijų paroda „Mistiškas vanduo“, skirta Trakų kultūros sostinei 2020 m. – Lietuvos respublikos Seimas, Trakų istorijos muziejus, Nida (2020 m.), 
 Tarpdisciplininė paroda – kunstkamera „Ambulatorija“  (Vilnius, Onuškis 2018 m.).

 Grupinės 
 Dalyvavo 25 jungtinėse parodose Lietuvoje ir užsienyje.

 Projektai 
 Tęstinių profesionalaus meno kūrėjų parodų, kino vakarų, diskusijų, muzikos ir legendų skaitymo ciklo „Trakų misterijos - Mūzų dovanos Trakų karūnai“ Trakų istorijos muziejuje vadovė ir autorė,
 Lietuvos pilių ir dvarų asociacijos bei savaitraščio „Gimtasis kraštas“ bendro projekto  „Mūsų paveldas savaitraštyje „Gimtasis kraštas “ vadovė ir autorė,
 Muzikos ir teatro akademijos projekto „M. K. Oginskio sugrįžimas į Lietuvos kultūros erdvę“ vadovė ir koordinatorė,
 Kultūros ir mados renginio idėjos autorė ir vadovė: “Dryžuotas pokylis“ –  užsakovas „Omnitel“,
 Kultūros ir mados renginio „Karen Millen“ (Anglija) pristato – Šiuolaikinio meno centras, organizatorė ir vadovė,
 „Muzika ir mada“ su Valstybiniu simfoniniu orkestru – Vilniaus Kongresų rūmai, idėjos autorė ir vadovė,
 Tolerancijos diena su Lietuvos tradicinių religinių bendruomenių atstovais bei „Šventoji mada“ ant Šv. Ignoto bažnyčios pakylos, idėjos autorė ir vadovė,
 Rimtosios muzikos festivalis „VASAROS ŽINGSNIAI: žvaigždės ir žvaigždutės “ Vilniaus Kongresų rūmai, Vilniaus filharmonija vadovė

 Bibliografija 
 Iliustravo prof. Egidijaus Aleksandravičiaus knygos apie lietuvių tautos migraciją „Lietuvių pasaulio istorijos“ viršelį (2014 m. „Lietuvos ryto“ leidykla).
 Išleido gausiai iliustruotą knygą Mykolas Kleopas Oginskis – sielos ir minčių tėvynė – Lietuva (2015 m. Muzikos ir teatro akademijos leidykla) – bendraautorė doc. Laima Budzinauskienė.
 Išleido fotografijų albumą „Išrinktieji“ (2017 m.) – iškiliausių Lietuvos dailininkų psichologiniai portretai.
 Sukūrė edukacines dėliones „Sudėliok meną“ (2018 m.).
 Dokumentinio filmo „Saga apie Lietuvą“ sumanytoja ir bendraautorė (2019 m.).

 Įvertinimas 

 2005 m. apdovanota bendrovės „Lietuvos rytas“ „Saulės kryžiaus“ ordinu
 2015 m. suteiktas Meno kūrėjos statusas
 2019 m. Plungės rajono savivaldybės mero padėka „Už svarbią kultūrinę, pilietinę iniciatyvą, skirtą Lietuvai ir lietuviams visame pasaulyje. Už projektą „Saga apie Lietuvą”, už suteiktą unikalią progą dar kartą, iš naujo apmąstyti mūsų esatį.
 2020 m. Antano Macijausko premija – „Už švietėjišką ir kūrybinę veiklą, ugdančią pilietinį patriotizmą, nacionalinio pasididžiavimo jausmą, meilę valstybinei kalbai ir nacionalinei kultūrai, valstybingumo ir tautinio identiteto įprasminimą“.
 2020 m. Biržų miesto medalis
 2020 m. Valstybinės lietuvių kalbos komisijos pirmininko padėka „Už iniciatyvas, atskleidžiančias pasaulio lietuvių tautinį identitetą, ir meilę gimtajai kalbai”. 
 2020 m. Lietuvos Respublikos Seimo pirmininko pavaduotojo padėka „Už Lietuvos istorinės ir Trakų krašto kultūrinės atminties įprasminimą meno kuriniais”.
 2020 m. Trakų istorijos muziejaus padėka už organizavimą ir dalyvavimą tęstiniame profesionalaus meno kūrėjų parodų, kino vakarų, diskusijų, muzikos ir legendų skaitymo cikle „Mūzų dovanos Trakų karūnai“.
 2021 m. Panevėžio miesto savivaldybės mero padėka „Už dalyvavimą projekte “X:Ego“ ir meno kūrinio dovanojimą miestui“.  
 2022 m. apdovanota Trakų rajono savivaldybės Kunigaikščio Vytauto Didžiojo sidabro medaliu.
 2022 m. apdovanota Lietuvos Žurnalistų Sąjungos medaliu "Už nuopelnus žurnalistikai".
 2023 m. Lietuvos Respublikos Seimo nario Juozo Baublio padėka už meilę Varėnos kraštui, Dzūkijos grožio įamžinimą ir meno sklaidą Varėnos rajone.
 2023 m. Lietuvos Respublikos Seimo narės Angelės Jakavonytės padėką už gražios iniciatyvos – Naujuosiuose Valkininkuose suorganizuoto tarptautinio plenero „Spalvų dzyvai“ koordinavimą. 

 Šaltiniai 

 Lietuvos žiniasklaidos enciklopedija 1988-2023 p. 389.
 UAB „Leidybos studija“ 2013 m.  Kas yra kas Lietuvoje 1990-2010 p. 944
 Lietuvos Europos Institutas (LEI) 2002. Lietuvos Moterys, p. 218
https://www.visalietuva.lt/kontaktiniai-asmenys/lilija-valatkiene-stilius-zurnalas
https://artnews.lt/lietuvos-fotomenininku-paroda-veidai-galerijoje-kunstkamera-52155
 Lietuvos žurnalistų sąjunga, Nacionalinė žurnalistų kūrėjų asociacija. Almanachas Žurnalistika 2019 (II) p. 82-84
 http://www.lzs.lt/lt/naujienos/aktuali_informacija/antano_macijausko_premija_paskirta_lilijai_valatkienei_ir_vytautui_jonui_juskai.htm
https://www.kf.vu.lt/dokumentai/publikacijos/Zurnalistikos-enciklopedija.pdf  p. 545
 Lietuvos žurnalistų sąjunga, Nacionalinė žurnalistų kūrėjų asociacija. Almanachas Žurnalistika 2020 (II) p. 29-32

 Nuorodos 
 https://www.delfi.lt/apie/autoriai/?id=37122731
 https://zyme.lrytas.lt/lilija-valatkiene
 https://www.15min.lt/paieska#gsc.tab=0&gsc.q=Lilija%20valatkien%C4%97&gsc.sort= 
 https://kauno.diena.lt/raktazodziai/lilija-valatkiene
 https://www.atviraklaipeda.lt/zyma/lilija-valatkiene/l
https://www.15min.lt/kultura/naujiena/naujienos/zurnalistu-kurybinis-duetas-ivertintas-antano-macijausko-premija-1104-1356250

Kategorija:Lietuvos žurnalistai
Kategorija:Lietuvos redaktoriai
Kategorija:Lietuvos fotografai